Referat fra møte i Undervisningsutvalget 07.09.17, kl. 14.15-16.00, rom 4142 
Til stede: Fritz Albregtsen, Tone Bratteteig, Jan Tore Lønning, Stein Gjessing, Bendik Bygstad, Martine Solberg, Kristin Bråthen, Dag Langmyhr, Ragnhild Kobro Runde, Anne Solberg, Siri Moe Jensen, Jens Petter Falck + student Kristin BE
Forfall: Jim Tørresen/Mads Høvin
Sak 1. Referatsaker/orienteringssaker
Det ble bemerket av referatet kom sent, ellers ingen kommentarer til referatet. Eventuelle innspill til referatet sendes på e-post innen en uke.
Internsensurordningen. Fakultetet har bestemt at veileder skal ikke være med under karaktersettingen av masteroppgaven, kun være med under diskusjonen og at masteroppgaver skal rettes av en internsensor. Ifi har hatt unntak fra denne ordningen, men det går ikke lenger. Ellen sendte ut en spørreundersøkelse i våres. De ansatte på instituttet var delt. Fakultetets konklusjon: Vi får ikke lenger unntak. Fra 2018 skal ikke veileder skal ikke være med under karaktersettingen. Vi kan bestemme organiseringen av ordningen og den fortsetter i hovedsak som før. 
Det arrangeres et seminar med påmelding om masterutdanning tirsdag 12.9 (rent ansattseminar). 
Dag orienterte om digital eksamen: Studentene som starter høsten 2017 skal ikke møte papireksamener. 16 kurs hadde digital eksamen våren 2017 og 2010 studenter var oppmeldt. Det skjedde ingen alvorlige feil. Mulighet for håndtegning (nytt). 85 % av studentene svært fornøyd/fornøyd. Til høsten: 28 kurs med 4222 påmeldte studenter. Ifi er pilotinstituttet ved MN. 
Opptakstall: Økning på både bachelor og master. Det har gått fint med overbooking av studenter på bachelorprogrammene. Alle programmene litt flere studenter per studiestart enn opptaksrammen. 
På grunn av studentøkningen på master, er det svært viktig at forskningsgruppene bare veileder studenter som tilhører sitt program.
Påmeldingstall emner: Emnepåmeldingstallene fortsetter å øke. Det er en økning på 2000 og 3000-nivå. Emnet INF2220 er smekkfullt, og flere emner har store grupper. Det forventes at studiepoengsproduksjonen fortsetter å øke. 
Fakultetets beskrivelse av utvalg og roller. Diskusjon på neste møte, særlig om undervisningsutvalgets rolle og programrådenes rolle – skal programleder sitte i undervisningsutvalget?
Vedtakssaker: 
Sak 2: Opprettelse av masteremner SFE
Jens Petter orienterte om de ulike emnene og masterprogrammet i entrepenørskap. Masterprogrammet i entrepenørskap skal også omstruktureres fra høsten 2018. Undervisningsvalget kom med noen kommentarer. 
Vedtak: Emnene godkjennes.
SFE gis fullmakt til å rette opp administrative detaljer, samt foreta mindre endringer i teksten vedrørende eksamen og læringsutbyttebeskrivelser. 
Sak 3. Søknad om endring av emne INF5220 – kvalitative forskningsmetoder
Vedtak: Emnet godkjennes. 
Sak 4: Nedleggelse av INF5310 – Big data in industrial and energy industry
Vedtak: Nedleggelsen godkjennes. 
Sak 5: Møteplan for høsten: 
Vedtak: Neste møte mandag 9. oktober, kl. 14.15. Datoene torsdag 9. november, torsdag 30. november og torsdag 14. desember ble fastsatt (14.15-16.00). 
Diskusjonssak: 
Sak 6: Undervisningsansvar
Undervisningsutvalget vedtok retningslinjer for forelesers og gruppelæreres ansvar ved undervisning av et emne i 2011. Retningslinjene trenger en oppdatering. 
Diskusjon. 
Fritz: Faglærer må passe på at stipendiater med kursansvar ikke pålegges for mye undervisningsarbeid. Ikke lett for ph.d.-leder å oppdage dette. 
Må oppgaver lages med fasit? Heller skrive løsningsforslag der det defineres som nødvendig.
Stein savner en presisering av hva som er studieadministrasjonens ansvar i sensurprosessen.
Det lages et nytt forslag som kan vedtas på neste møte. 

